CELEX: 62005CO0285
Language: hu
Date: 2006-09-28
Title: A Bíróság (második tanács) 2006. szeptember 28-i végzése. # Enosi Efopliston Aktoploïas és társai kontra Ypourgos Emporikis Naftilías és Ypourgos Aigaíou. # Előzetes döntéshozatal iránti kérelem: Symvoulio tis Epikrateias (Conseil d'État) - Görögország. # Az eljárási szabályzat 104. cikkének 3. §-a - A 3577/92/EGK rendelet - Tengeri kabotázs - Átmeneti időszak - Közvetlen alkalmazás - A 98/18/EK irányelv - Személyszállító hajókra vonatkozó biztonsági szabályok és követelmények -A bizonyos kort elért hajók számára a tengeri szolgáltatások végzését megtiltó nemzeti szabályozás összeegyeztethetősége. # C-285/05. sz. ügy

A Bíróság (második tanács) 2006. szeptember 28‑i végzése  – Enosi Efopliston Aktoploïas és társai kontra Ypourgos Emporikis
            Naftilías és Ypourgos Aigaíou
      (C‑285/05. sz. ügy)
      „Az eljárási szabályzat 104. cikkének 3. §‑a – 3577/92/EGK rendelet – Tengeri kabotázs – Átmeneti időszak – Közvetlen alkalmazás – 98/18/EK irányelv – Személyszállító hajókra vonatkozó biztonsági szabályok és követelmények – A bizonyos kort elért hajók számára a tengeri szolgáltatások végzését megtiltó nemzeti szabályozás összeegyeztethetősége”
      1.                     Közlekedés – Tengeri fuvarozás – Szolgáltatásnyújtás szabadsága – Tengeri kabotázs (3577/92 tanácsi rendelet, 6. cikk, (3) bekezdés)
            (vö. 18., 22. pont és a rendelkező rész 1. pontja)
      2.                     Közlekedés – Tengeri fuvarozás – A személyhajókra vonatkozó biztonsági szabályok és követelmények (98/18  tanácsi irányelv,
            5. cikk, (2) bekezdés és 6. cikk, (3) bekezdés, a)–c), f) és g) pont) (vö. 27–31. pont és a rendelkező rész 2. pontja)
      Tárgy
      
         
               Előzetes döntéshozatal iránti kérelem – Symvoulio tis Epikrateias – A szolgáltatásnyújtás szabadsága elvének a tagállamokon
                  belüli tengeri fuvarozásra (tengeri kabotázs) történő alkalmazásáról szóló, 1992. december 7‑i 3577/92/EGK tanácsi rendelet
                  (HL L 364., 7. o.; magyar nyelvű különkiadás 6. fejezet, 2. kötet, 10. o.) 2. és 4. cikkének és 6. cikke (3) bekezdésének
                  értelmezése – Magánszemélyek e rendeletre való hivatkozásának joga az általa megállapított mentesítési határidő letelte előtt
                  kibocsátott rendelkezések érvényességének vitatása céljából – A személyhajókra vonatkozó biztonsági szabályokról és követelményekről
                  szóló, 1998. március 17‑i 98/18/EK tanácsi irányelv (HL L 144., 1. o.; magyar nyelvű különkiadás 7. fejezet, 4. kötet, 40. o.)
                  5. cikke (2) bekezdésének és 6. cikke (3) bekezdése a), b), c), f) és g) pontjának értelmezése – Olyan nemzeti szabályozás
                  összeegyeztethetősége, amely teljes mértékben megtiltja a tengeri szolgáltatások nyújtását bizonyos kort elért hajókkal
               
            Rendelkező rész
      1)         Figyelemmel a szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő
         alkalmazásáról szóló, 1992. december 7‑i 3577/92/EGK tanácsi rendelet 6. cikke (3) bekezdésének rendelkezéseire, e jogszabályhely
         úgy értelmezendő, hogy 2004. január 1‑jét megelőzően nem biztosít magánszemélyek számára a görög szigetek közötti kabotázs
         területén a menetrend szerinti utasszállító és kompszolgáltatásra, valamint a 650 bruttó tonna űrtartalomnál kisebb hajókkal
         végzett szolgáltatásra irányuló jogot.
      
      2)         A személyhajókra vonatkozó biztonsági szabályokról és követelményekről szóló, 1998. március 17‑i 98/18/EK tanácsi irányelv
         5. cikkének (2) bekezdését és 6. cikke (3) bekezdésének a), b), c), f) és g) pontját úgy kell értelmezni, hogy ellentétesek
         egy, az alapügyben fennállóhoz hasonló nemzeti szabályozással, amely teljes mértékben megtiltja a bizonyos kort elért hajókkal
         végzett belföldi utazásokat, miközben az érintett tagállam nem fogadta el a biztonsági követelmények javítására irányuló intézkedéseket
         az irányelv 7. cikkének (4) bekezdésében szabályozott eljárás szerint.